《次沈绳斋省参韵》
明代·王缜

理欲毫釐差，要之在主敬。譬如楩楠材，从绳乃归正。

沈君豪杰人，斋治以斯命。检束放肆心，家法遵孔孟。

筮仕入秋台，平反多辨诇。琴鹤来蜀邦，竹马儿童迎。

帝曰兹良臣，困廪须一罄。乃命参阿衡，鼎重力能胜。

往摄观察司，操纵不失令。酒也本拙流，饮德徒醉瞑。

丽泽愿相资，砥砺多节并。当使百世知，不为空言赠。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。